Nyaraya Cluster Examination

**Cheti cha Kuhitimu Elimu ya Sekondari**

#  **2023 Tathmini ya Pamoja Kidato Cha Nne**

**102/3 KISWAHILI KARATASI 3**

**JULAI/AGOSTI 2023**

Muda:Saa 2 Dakika 30

Jina………………………………………………Na. ya Mtihani……………Mkondo………

Shule………………………………Na.ya Usajili…….................................Tarehe……………

Sahihi…………...

MAAGIZO

1. Jibu maswali **manne** pekee
2. Swali la kwanza ni la **lazima**
3. Maswali hayo mengine **matatu** yachaguliwe kutoka sehemu nne zilizobaki; yaani: Riwaya, Hadithi Fupi, Tamthilia na Ushairi.
4. Usijibu maswali mawili kutoka sehemu moja
5. Majibu yote yaandikwe katika lugha ya **Kiswahili**
6. Karatasi hii kurasa **Tano** ambazo zimepigwa chapa
7. Watahiniwa ni lazima wahakikishe kwamba kurasa zote zimepigwa chapa sawasawa na kuwa maswali yote yamo.

Kwa matumizi yam tahini pekee

|  |  |  |
| --- | --- | --- |
| Swali  | Upeo  | Tuzo  |
| 1 | 20 |  |
|  | 20 |  |
|  | 20 |  |
|  | 20 |  |
| Jumla  | 80 |  |

1. **SEHEMU A: FASIHI SIMULIZI (LAZIMA)**

Soma utungo ufuatao kisha ujibu maswali yanayofuata

Katiechi Analia, Katiechi Analia

Chozi lausaliti undani wake

Undani ambao ameuficha kwa miaka na mikaka

Undani ambao japo anachelea kutangaza asije akaonekana apendaye chongo…

Itabidi kuutoa, kuumwaga mtama

Na kiini cha chozi hili ni kwamba imewadia

Imewadia siku ya siku kanisani kwenda,

Kujitia pingu

Kujitia pingu, pingu za aushi

Je, hakuyataka haya?

Hakupania yapakata kama mwanagenzi,

Apatakavyo malaika mikononi pake?

Kwani basi analovya, kidari kwa maji chumvi?

Shavu lake laini,kuwa kijivu kwa shaka?

Ama ni yano mapenzi yalomlemea?

Mapenzi alopalia kwa miaka na dahari?

Kipi kinokwinamisha,

Kwa tewengu kukubwaga?

Ama ni majukumu kuhofia mwenzetu?

Ni adha za ulezi?

Ni hofu ya kutelekezwa?

Jikoni kuachwa jukumu la kawaida?

Ama ni ugeni kwa nasaba uso asili unokuuguza?

Je, ni mazoea unochelea kuacha?

Ama ni uzito wa nanga ua huba?

Kipi, sema ewe mwenzangu, sema.

Nikahi ni sitara

Usumbufu kuepuka vipanga na mwewe

Ndoa huneemesha na jina kukupa utatukukuka kimwana

Shujaa ukapata wa kukulinda

Miliki ni hakikisho kutoka kwa dume hata katika mauko,

Penzi halali kupata, na warithi kuambulia,

Wa kiume kukufaa

Silie mwana silie,

Watutia simanzi

Waitia ndoa doa, nuksani kukuandamia.

Wavyele mpeni Baraka

Mashangazi mtemeeni mate

Viganjani kumiminia pumzi zenu za neema

Ndoa yake kutengenea

Maumbu acheni

Kulengwa na machozi

Mwamliza zaidi, unyonge kumtia

Baba mtu mshike kondooyo,

 Mwongoze kidesturi, madhabahu karibia,

 Mkabidhi mkweo, mwenzi wake wa maisha.

Ndiye takayekuwa fahali, simba atakuwa kikaida

Amri tatoa yeye, malkia kufuata,

 Utashi wake tatimizwa, ndivyo sheria inenavyo

Bila yeye kutamka mtamba aandamwi na sahibu

Tampenda ewe kinda, tanyenyekea bila kulalama

Penzi talinda wewe, wengine sije paramia

Kukupoka mwamba wako!

Maswali

1. Ainisha utungo huu kimaudhui. Alama 1
2. Eleza sifa **tatu** za utungo huu. Alama 3
3. Chambua mitindo katika utungo huu. Alama 4
4. Unanuia kuwasilisha utungo huu jukwani, tathmini vipengele **sita** ambavyo utavizingatia ili kufanikisha mawsilisho yako. Alama 6
5. Eleza manufaa **manne** ya ndoa kutokana na wimbo huu. Alama 4
6. Jamii ina matarajio yepi kuhusu wanandoa? Alama 2

**SEHEMU B: HADITHI FUPI**

1. ***Ahadi ni Deni-Rayya Timammy***
2. `Maudhui ni kipengele muhimu katika kazi ya kisanii.’ Thibitisha dai hili kwa kurejelea maudhui yafuatayo katika hadithi,***Ahadi ni Deni***. Alama 10
3. Uwajibikaji
4. Nafasi ya wanawake
5. `` Ni vigumu kwa binadamu kuungama jambo kama hili ila kwa sasa naona ndiyo njia ya pekee ya kuinusuru nafsi yangu.’’
6. Weka maneno haya katika muktadha. Alama 4
7. Wahusika wengi katika hadithi ***Toba ya Kalia*** ni wasaliti. Eleza kikamilifu. Alama 6

Au

1. ***Kila Mchezea Wembe***

``Watu wanaomboleza nikaja na fujo zangu bila kujali wala kubali na kuvuruga shughuli maziarani.’’

* 1. Eleza muktadha wa maneno haya. Alama 4
	2. Tathmini athari **kumi na mbili** za unywaji pombe kwa kurejela hadithi hii. Alama 12
	3. Kwa kutoa hoja **nne** hadithini, eleza umuhimu wa mnenaji. Alama 4

**Sehemu C : Riwaya**

 ***Chozi la Heri***

1. Wasomi wana mchango mkubwa katika jamii. Thibitisha ukweli wa kauli hii kwa kurejelea riwaya ya Chozi la Heri. Alama 20

Au

1. Changanua mtindo katika dondoo. Alama 7

Sasa Ridhaa anapotazama picha iliyo mbele ya macho ya akili yake, anajua fika kuwa Tila wake hayupo, kilichobaki ni kumbukumbu zake, kumbukumbu ambazo zinang’ata kama mkia wa nge, kumbukumbu ambazo kila mara zilifungua chemchemi za machozi,yakalovya kifua chake.

Sasa anapotazama nyuma anaona kuwa ule utabiri wa `wingu la mabadiliko’ wa mwalimu ulikuja kutimia. Viongozi wengi wa awamu ya awali walibwagwa chini na vijana chipukizi. La kuhuzunisha ni kwamba wengi walishindwa kabisa kukubali ushinde, hasa yule ambaye alikuwa anagombea kilelecha cha uongozi. Kulingana naye nafasi hii iliumbiwa mwanamume na kupewa mwanamke ni maonevu yasiyovumilika!

Alipita kila mahali akisema, `Hili ni wingu la kupita na bila shaka wingu la kupita halipaswi kumtia mkulima matumaini. Tutambana, sheria tunaijua.’ Kauli zake ziliwajaza hamasa masahaba wake, wakaanzisha fujo, fujo ambazo zilionekana kuwa cheche moja ya moto, zikapuuzwa! Kumbe zingekuwa jehanamu za kuangamiza juhudi za miaka hamsini za raia kuijenga jamii yao! Cheche hizi ndizo zilizoichoma aila ya Ridhaa, ndizo zinazouunguza moyo wake hata sasa.

1. Sauti ya mpitanjia mwenzangu ikaniambia, `Usijitie kubeba mzigo ambao si wako.’
2. Eleza muktadha wa maneno haya. Alama 4
3. Mzigo unaorejelewa unaaonyesha ukiukaji wa haki za kibinadamu. Fafanua visa vingine kitabuni vinavyodhihirisha kuwa haki za binadamu zimekiukwa. Alama 9

**SEHEMU: TAMTHILIA**

***BEMBEA YA MAISHA***

1. ‘’Dunia ikijua anakusaidia jikoni itasema unashusha hadhi yake na kwa mizani ya jamii utakuwa unajivulia nguo. ‘’
2. Eleza muktadha wa maneno haya. Alama 4
3. Tambua tamathali **mbili** za usemi katika dondoo. Alama 2
4. Fafanua sifa zozote **nne** za msemaji wa maneno haya. Alama 4
5. Tathmini umuhimu wa **mandhari** kwa kurejelea nyumbani kwa Sara. Alama 10
6. ‘’ Kila mbegu ipandwayo haina budi kuzaa na izaapo mazao yake huvunwa. Mtu huitakasa sahani akijua itamfaa tena.’’
7. Eleza muktadha wa maneno haya. Alama 4
8. Fafanua umuhimu wa msemaji katika kujenga ploti. Alama 4
9. Tambua mbinu **moja** ya kimtindo katika dondoo. Alama 2
10. Kwa kutoa mifano **kumi** eleza namna mbinu iliyotambuliwa katika sehemu (c) imetumiwa kuendeleza tamthilia hii. Alama 10
11. **SEHEMU E: SHAIRI**

Soma shairi lifuatalo kisha ujibu maswali yanayofuata.

Ulikuwa wanipenda, imekuwaje?

Leo wanipondaponda, nitaponaje?

Nimefika njia panda, nilifikaje?

Wanitupa kama ganda, nitahisije?

Nilikuwa mtu kwako, nitupikeje?

Wanigeuza makoko, nieleweje?

Umenita mbwakoko, niitikeje?

Wanipasha unguliko, nipozekeje?

Jamili maungo yangu, wanibezaje?

Kanijaalia Mungu, wapuuzaje?

Kwako kuwa dungudungu, nilianzaje?

Kuiiza sura yangu, umeanzaje?

Nilikupenda kwa dhati, nizidisheje?

Nilitakalo sipati, nikupendeje?

Huba ziso hatihati, zimekufaje?

Mapenzi nazo laity, pamwe yaweje?

Majuzi ukinienzi, unipembeje?

Yakowe mangi mapenzi, yameishaje?

Na hina yangu simanzi, itaishaje?

Nitajitia kitanzi, hata iweje?

Maswali

1. Fafanua kwa kutoa hoja **nne** kutoka kwenye shairi sababu za nafsineni kutaka kujitia kitanzi. Alama 4
2. Eleza muundo wa shairi hili. Alama 4
3. Fafanua namna mtunzi ametumia uhuru wa kishairi kuwaslisha ujumbe wake. Alama 3
4. Andika ubeti wa **tatu** kwa lugha nathari. Alama 4
5. Eleza aina **tatu** za urudiaji katika shairi hili. Alama 3
6. Fafanua toni ya shairi hili. Alama 1
7. Bainisha nafsineni katika shairi hili. Alama 1